নার্তিয়াং দুর্গা মন্দির
নার্তিয়াং দুর্গা মন্দির হল উত্তর-পূর্ব ভারতের মেঘালয়ের পশ্চিম জৈন্তিয়া পাহাড় জেলায় অবস্থিত, ৬০০ বছরের পুরানো হিন্দু মন্দির। এটি ৫১টি শক্তিপীঠের মধ্যে একটি এবং হিন্দু শাক্ত ভক্তদের জন্য এটি অন্যতম পবিত্র স্থান। মেঘালয়ের জয়ন্তিয়া পাহাড়ের হিন্দুরা বিশ্বাস করে যে, এই মন্দিরটিই দেবী দুর্গার স্থায়ী আবাস। মন্দিরটি দুর্গাপূজা উপলক্ষে সারা দেশ থেকে বিপুল সংখ্যক তীর্থযাত্রীকে আকর্ষণ করে। নার্তিয়াং দেবী মন্দিরের শক্তি জয়ন্তী এবং ভৈরব কামাদিশ্বর হিসাবে হিসাবে পূজা করা হয়।